টোকিও: চিনের বাড়বাড়ন্ত থামাতে আমেরিকা, ভারত ও অস্ট্রেলিয়ার সঙ্গে বিশেষ কূটনৈতিক সম্পর্ক স্থাপন করতে চায় জাপান৷ একটি সংবাদ মাধ্যমে সাক্ষাৎকার দেওয়ার সময় এমনই জানিয়েছেন জাপানের বিদেশ মন্ত্রী তারো কোনো৷ সময় নষ্ট না করে সেই লক্ষ্যে কাজ যে শুরু করে দিয়েছে জাপান তা বোঝা যায় দ্বিতীয়বারের জন্য প্রধানমন্ত্রী পদে ফিরে এসেই সিন জো আবের প্রথম বিদেশ সফরের দিকে লক্ষ্য রাখলে৷ ৬ নভেম্বর আমেরিকায় গিয়ে মার্কিন প্রেসিডেন্ট ডোনাল্ড ট্রাম্পের সঙ্গে বৈঠক করতে চলেছেন তিনি৷